Helmikuun kaunokirjauutuuksissa käsitellään luonnon parantavaa voimaa surun keskellä, ryhdytään romanttiseen kapinaan ja pohditaan kuunnellako sydäntä vai järkeä "Ruotsin Downton Abbeyksikin" kutsutussa romaanisarjassa. Tutustu koko valikoimaan Kirja-verkkokaupassa ja tilaa uutta luettavaa!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Helmikuun kaunokirjauutuuksia 🌷
Helmikuun kaunokirjauutuuksissa käsitellään luonnon parantavaa voimaa surun keskellä, ryhdytään romanttiseen kapinaan ja pohditaan kuunnellako sydäntä vai järkeä "Ruotsin Downton Abbeyksikin" kutsutussa romaanisarjassa. Tutustu koko valikoimaan Kirja-verkkokaupassa ja tilaa uutta luettavaa!
Kaunokirjat
# Koskettava uutuus
Kaikki taivaan sini -kirjan kirjoittajan haikeankaunis kertomus menetyksestä ja toivosta. Mélissa Da Costan Toivoa versovat päivät on sykähdyttävä kertomus luonnon parantavasta voimasta ja siitä, kuinka joskus on pysähdyttävä pystyäkseen jatkamaan eteenpäin.
Toivoa versovat päivät
”Ei ole enää tunteja tai päiviä, joilla mitata aikaa. Tästä eteenpäin on vain joskus myöhemmin koittavia hetkiä. Ei päivien valoa, ei liioin yön pimeyttä. On vain minä ja suruni tässä hiljaisessa talossa.” Hirvittävän menetyksen kokenut Amande pakenee armottoman kirkasta kesää kauas Auvergnen maaseudulle saadakseen surra rauhassa. Sattuman kautta hän kuitenkin kiinnostuu pihan villiintyneestä puutarhasta ja uskaltautuu tutkimaan sitä. Kun vuodenajat vaihtuvat ja puutarha vähitellen elpyy, myös Amande päästää kuin varkain taas toiset ihmiset, valon ja ilon osaksi elämäänsä.
##### 30,90 € #####
Osta tästä
# Rakkaudesta romanttisiin kirjoihin
Nokkela hyvän mielen romaani Jane Austenin sankarittaren mukaan nimetystä Emmasta, joka puolustaa romanttista kirjallisuutta mutta tuntee vetoa sietämätöntä romantiikan vihaajaa kohtaan. Ulla Onervan esikoisromaani Hattaradilemma aloittaa humoristisen viihdetrilogian, joka solmii Jane Austenin ja Charlotte Brontën romanttiset klassikot oivaltavasti nykypäivään.
Hattaradilemma (signeerattu)
Ensirakkaus on jättänyt Emman vanhojen tansseissa, eivätkä tunteet ex-poikaystävään ole abivuoden alkaessa täysin hiipuneet. Haikailun sijaan Emma uppoutuu romanttisiin kirjoihin, vaikka koko muu maailma tuntuu halveksivan hänen lempigenreään. Kun ynseä kirjailija lyttää viihdekirjallisuuden lehdessä eikä koulun lukulistaltakaan löydy romanttisia kirjoja, Emma ryhtyy kapinaan. Hän perustaa Oikukkaiden romantikkojen piirin, jonka päämäärä on kohottaa romanttisen kirjallisuuden arvostusta ja tuhota kirjallisuusankeuttajat. Toimitukset alkaen 14.2.2025.
##### 26,90 € #####
Osta tästä
# Itsensä löytämisestä ja rakkauden mysteereistä
Elokuussa nähdään
Ana Magdalena Bach istuu yksin laguunin sinisen veden äärellä ja miettii hotellin baarin miehiä. Hän on ollut onnellisesti naimisissa jo vuosikausia, ja silti hänet valtaa vastustamaton halu olla edes hetken joku toinen. Joka elokuu Ana matkustaa lautalla saarelle, jonne hänen äitinsä on haudattu, ja ottaa yhdeksi yöksi aina uuden rakastajan. Salsan ja boleron, viettelijöiden ja huijareiden täyttäminä huumaavina Karibianmeren iltoina Ana ajautuu vuosi vuodelta yhä syvemmälle halujensa vietäväksi ja yhä lähemmäs sisimmässään piilevää pelkoa.
##### 29,90 € #####
Osta tästä
# Historiallisia romaaneja
Taakka
Eletään 1950-lukua Helsingissä. Kolmekymppinen Raakel päätyy rikosetsiväksi murharyhmään, mutta se ei tunnu ylennykseltä: kukaan ei ota naispoliisia vakavasti. Kotonakaan ei ole helppoa, Raakel joutuu huolehtimaan kapinoivasta sukulaistytöstään ja sodan traumatisoimasta puolisostaan, riesana on myös hankala äiti. Vain rakkaussuhde työtoveriin pitää hänet kasassa.Kun Raakel saa nipun 1920-luvun kirjeitä, menneisyys hyökyy päälle ja hänen on päätettävä, paljastaako Elisabeth-tätinsä salaisuuden silläkin uhalla, että vaarantaa samalla oman uransa.
##### 30,90 € #####
Osta tästä
Kaipauksen aika
On vuosi 1792. Kun Christinan isä Karl kuolee, siirtyy sukukartanon omistajuus tuoreelle vävylle. Mutta onko Christina vieläkään unohtanut kiihkeää nuoruudenrakkauttaan Gustafia? Christina on mennyt naimisiin säädyllisen miehen kanssa, ja paine perillisen saamiseksi kasvaa päivä päivältä. Aviomies on kuitenkin välttelevä, etäinen ja usein matkoilla. Christinan on nyt kartanon johtamisen lisäksi selvitettävä avio-ongelmansa – sekä yhä viipyilevät tunteet nuoruudenrakkautta Gustafia kohtaan. "Ruotsin Downton Abbey” on täydellinen sekoitus historiaa, romantiikkaa, juonittelua ja jännitystä. Toimitukset alkaen 11.2.2025.
##### 28,90 € #####
Osta tästä
Punatukkainen tyttö
Huikaiseva tositarina vastarintaliikkeestä, rakkaudesta ja inhimillisyyden rajoista. On vuosi 1940, ja Hannie Schaft on ujo oikeustieteen opiskelija natsien miehittämässä Amsterdamissa. Kun hänen juutalaiset ystävänsä joutuvat vaaraan, hän päättää liittyä Hollannin vastarintaliikkeeseen. Pian hänet tunnetaan ”punatukkaisena tyttönä”, joka ei epäröi tappaa vihollisiaan – ja jota natsit jahtaavat kiihtyvällä raivolla. Toimitukset alkaen 13.2.2025.
##### 29,90 € #####
Osta tästä
Pappilan neidot
Somerniemen pastori Israel Löfbergillä on pulmia kerrakseen. Sen lisäksi että hänellä on rahapula ja suuri lapsikatras elätettävänään, hänellä on kolme erittäinkin naimaikäistä tytärtä. Perheen kaunotar Hedvig on päättänyt päästä rikkaisiin naimisiin, kun taas Lovisan mielitietty on isän mielestä täysin sopimaton aviomieheksi. Viisas Sara-neito on tottunut ottamaan vastuun perheen murheista, ja hänen seikkailunsa Helsingin seurapiireissä johtavatkin varsin onnistuneeseen lopputulokseen. Pappilan neidot on riemastuttavan ilkikurinen kuvaus kolmen naimaikäisen mamselin edesottamuksista 1830-luvun Suomessa. Teos on julkaistu alun perin vuonna 1976. Toimitukset alkaen 17.2.2025.
##### 26,90 € #####
Osta tästä
## Psst... etsitkö kirjaa ystävänpäivään?🌹
Kirjanystävä ilahtuu ystävänpäivänä ruusujen lisäksi tietenkin uudesta lukemisesta! Tarjoamme valikoiman kaunokirjoja ystävänpäivään 25 % alennuksella 17.2.2025 asti. Hinnat on merkitty tuotteisiin valmiiksi. Tutustu valikoimaan ja ilahduta ystävää kirjalla!
Kaunokirjoja -25 %
Helmikuun hyvän mielen kirjat
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste